
转注谞讬转 讻讜 注"讘 - 驻讬专讜砖 砖讟讬讬谞讝诇抓

谞砖转讘专讜 讛诇讜讞讜转 注诇 讬讚讬 诪砖讛 专讘讬谞讜 讻砖专讗讛 砖注砖讜 讬砖专讗诇 讗转 讛注讙诇, 讜讘讟诇 讛转诪讬讚 诪讞诪转 讙讝讬专转 讛诪诇讻讜转 讜诇讗 讛拽专讬讘讜讛讜 注讜讚, 讜讛讜讘拽注讛 讛注讬专 讘诪爪讜专, 讜砖专祝 讛诪爪讘讬讗 讗驻讜住讟诪讜住 讗转 讛转讜专讛 讘驻讜诪讘讬, 讜讛注诪讬讚 诪谞砖讛 爪诇诐 讘讛讬讻诇.


讘转砖注讛 讘讗讘 讗讬专注讜 讞诪讬砖讛 讚讘专讬诐: 讘讜 讘讬讜诐 谞讙讝专 注诇 讗讘讜转讬谞讜 讘诪讚讘专 砖诇讗 讬讻谞住讜 诇讗专抓 讜讬诪讜转讜 讻讜诇诐 讘诪讚讘专, 讜讞专讘 讛讘讬转 (讛诪拽讚砖) 讘专讗砖讜谞讛 讘讬诪讬 谞讘讜讻讚谞爪专 讜讘砖谞讬讛, 讘讘讬转 砖谞讬, 讜讻谉 讘讗讜转讜 讬讜诐 谞诇讻讚讛 讘讬转专, 讜讘讗讜转讜 讬讜诐 谞讞专砖讛 讛注讬专 讬专讜砖诇讬诐, 砖专爪讜 诇驻专住诐 砖诇讗 转讘谞讛 注讜讚 诇注讜诇诐.


讜诇讗 讝讜 讘诇讘讚 砖诪转注谞讬诐 讘转砖注讛 讘讗讘 注爪诪讜, 讗诇讗 诪砖谞讻谞住 讞讜讚砖 讗讘 诪诪注讟讬谉 讘砖诪讞讛. 砖讘转 (砖讘讜注) 砖讞诇 转砖注讛 讘讗讘 诇讛讬讜转 讘转讜讻讛 讗住讜专 诪诇住驻专 讜诪诇讻讘住 讘讛, 讗讘诇 讘讬讜诐 讞诪讬砖讬 诪讜转专讬谉 诇住驻专 讜诇讻讘住, 诪驻谞讬 讻讘讜讚 讛砖讘转. 注专讘 转砖注讛 讘讗讘 诇讗 讬讗讻诇 讗讚诐 砖谞讬 转讘砖讬诇讬谉 讘讗讜转讛 住注讜讚讛 讜诇讗 讬讗讻诇 讘砖专, 讜诇讗 讬砖转讛 讬讬谉. 专讘谉 砖诪注讜谉 讘谉 讙诪诇讬讗诇 讗讜诪专: 讬砖谞讛 讜讬诪注讟 诪诪谞讛讙讜 讘讗讻讬诇讛. 专' 讬讛讜讚讛 诪讞讬讬讘 讘讻驻讬讬转 讛诪讟讛, 诇讛驻讜讱 讗转 讛诪讬讟讜转 讜诇讗 诇讬砖讜谉 注诇讬讛诐, 讻讚专讱 砖注讜砖讬诐 讘讗讘诇 驻专讟讬, 讜诇讗 讛讜讚讜 诇讜 讞讻诪讬诐.


讗 讜讻讚讬 诇讛砖诇讬诐 讗转 讛讚讘专讬诐 讛讗诪讜专讬诐 讘讞讜讚砖 讗讘 讜诇住讬讬诐 讘讚讘专 讟讜讘, 讗诪专 专讘谉 砖诪注讜谉 讘谉 讙诪诇讬讗诇: 诇讗 讛讬讜 讬诪讬诐 讟讜讘讬诐 诇讬砖专讗诇 讻讞诪砖讛 注砖专 讘讗讘 讜讻讬讜诐 讛讻驻讜专讬诐, 砖讘讛谉 讘谞讜转 讬专讜砖诇讬诐 讬讜爪讗讜转 讘讻诇讬 诇讘谉 砖讗讜诇讬谉 (砖讻诇 讗讞转 砖讜讗诇转 诪讞讘专转讛) 讜诇诪讛 讘讙讚讬诐 砖讗讜诇讬诐 鈥� 砖诇讗 诇讘讬讬砖 讗转 诪讬 砖讗讬谉 诇讜 讘讙讚 诇讘谉 诪砖诇讜, 讜诇讻谉 讛讻诇 诇讜讘砖讬诐 讘讙讚讬诐 砖讗讜诇讬诐. 讻诇 讛讻诇讬诐 (讛讘讙讚讬诐) 砖砖讜讗诇讜转 讛讘谞讜转 讟注讜谞讬谉 讟讘讬诇讛, 砖诪讗 讝讜 砖诇讘砖讛 讗讜转诐 拽讜讚诐 讛讬转讛 谞讬讚讛, 讜讟讬诪讗讛 讗转 讛讘讙讚.


讜讘谞讜转 讬专讜砖诇讬诐 讬讜爪讗讜转 讜讞讜诇讜转 (专讜拽讚讜转) 讘讻专诪讬诐. 讜诪讛 讛讬讜 讗讜诪专讜转: 讘讞讜专, 砖讗 谞讗 注讬谞讬讱 讜专讗讛, 诪讛 讗转讛 讘讜专专 诇讱 诇讗砖讛, 讜讛讬讜 诪讛谉 讗讜诪专讜转 讗诇 转转谉 注讬谞讬讱 讘谞讜讬 (讘讬讜驻讬), 转谉 注讬谞讬讱 讘诪砖驻讞讛, 砖讻谉 谞讗诪专: "砖拽专 讛讞谉 讜讛讘诇 讛讬驻讬 讗砖讛 讬专讗转 讛' 讛讬讗 转转讛诇诇" (诪砖诇讬 诇讗, 诇), 讜讗讜诪专 讛讻转讜讘 讘讗砖讛 讛讻砖专讛: "转谞讜 诇讛 诪驻专讬 讬讚讬讛 讜讬讛诇诇讜讛 讘砖注专讬诐 诪注砖讬讛" (诪砖诇讬 诇讗, 诇讗)


讜讻谉 讛讜讗 讗讜诪专 "爪讗讬谞讛 讜专讗讬谞讛 讘谞讜转 爪讬讜谉 讘诪诇讱 砖诇诪讛 讘注讟专讛 砖注讟专讛 诇讜 讗诪讜 讘讬讜诐 讞转谞转讜 讜讘讬讜诐 砖诪讞转 诇讘讜" (砖讬专 讛砖讬专讬诐 讙, 讬讗), 讜讻转讜讘 讝讛 诪转驻专砖 注诇 讚专讱 讛专诪讝, 诇讛住讘讬专 讗转 讬讞讜讚诐 砖诇 讬诪讬诐 讗诇讛: "讘讬讜诐 讞转谞转讜" 砖诇 "讛诪诇讱 砖诇诪讛" (= 讻讬谞讜讬 诇拽讚讜砖 讘专讜讱 讛讜讗, 砖讛讜讗 诪诇讱 砖讛砖诇讜诐 砖诇讜) 鈥� 讝讛 诪转谉 转讜专讛 讜诪转谉 转讜专讛 讘诇讜讞讜转 讛砖谞讬讬诐 讛讬讛 讘讬讜诐 讛讻讬驻讜专讬诐, "讜讘讬讜诐 砖诪讞转 诇讘讜" 鈥� 讝讛 讘谞讬谉 讘讬转 讛诪拽讚砖, 砖讬讘谞讛 讘诪讛专讛 讘讬诪讬谞讜.


讘 讙诪专讗 砖谞讬谞讜 讘诪砖谞讛: 讘砖诇砖讛 驻专拽讬诐 (讝诪谞讬诐) 讘砖谞讛 讻讛谞讬诐 谞讜砖讗讬谉 讗转 讻驻讬讛诐 讗专讘注 驻注诪讬诐. 讜砖讜讗诇讬诐: 讻讬爪讚 谞讜砖讗讬诐 讗转 讻驻讬讛诐 讗专讘注 驻注诪讬诐 讘讻诇 讛讬诪讬诐 讛诇诇讜, 讜讛专讬 转注谞讬讜转 讜诪注诪讚讜转 诪讬 讗讬讻讗 [讛讗诐 讬砖 讘讛诐] 转驻讬诇转 诪讜住祝? 讗诇讗 讬砖 诇讛住讘讬专 讻讱: 讞住讜专讬 诪讬讞住专讗 讜讛讻讬 拽转谞讬 [讞住专讛 讛诪砖谞讛 讜讻讱 讬砖 诇砖谞讜转讛]: 讘砖诇砖讛 驻专拽讬诐 讘砖谞讛 讻讛谞讬诐 谞讜砖讗讬谉 讗转 讻驻讬讛谉 讻诇 讝诪谉 (讘讻诇 转驻讬诇讛) 砖诪转驻诇诇讬谉, 讜讬砖 诪讛谉 讗专讘注讛 驻注诪讬诐 讘讬讜诐 鈥� 砖讞专讬转 讜诪讜住祝 诪谞讞讛 讜谞注讬诇转 砖注专讬诐 讻讙讜谉 讘讬讜诐 讛讻讬驻讜专讬诐, 讜讗诇讜 讛谉 砖诇砖讛 驻专拽讬诐: 转注谞讬讜转 讜诪注诪讚讜转 讜讬讜诐 讛讻驻讜专讬诐.


讗诪专 专讘 谞讞诪谉 讗诪专 专讘讛 讘专 讗讘讜讛: 诪砖谞转谞讜 讝讜 讚讘专讬 专' 诪讗讬专, 讗讘诇 讞讻诪讬诐 讗讜诪专讬诐: 砖讞专讬转 讜诪讜住祝 鈥� 讬砖 讘讛谉 谞砖讬讗转 讻驻讬诐, 诪谞讞讛 讜谞注讬诇讛 鈥� 讗讬谉 讘讛谉 谞砖讬讗转 讻驻讬诐.


讜诪住讘讬专讬诐, 诪讗谉 [诪讬 讛诐] 讞讻诪讬诐 讗诇讛 讛讞讜诇拽讬诐 注诇 专' 诪讗讬专 鈥� 专' 讬讛讜讚讛 讛讬讗. 讚转谞讬讗 [砖讻谉 砖谞讬谞讜 讘讘专讬讬转讗]: 砖讞专讬转 讜诪讜住祝 诪谞讞讛 讜谞注讬诇讛 鈥� 讻讜诇谉 讬砖 讘讛谉 谞砖讬讗转 讻驻讬诐, 讗诇讜 讚讘专讬 专' 诪讗讬专. 专' 讬讛讜讚讛 讗讜诪专: 砖讞专讬转 讜诪讜住祝 鈥� 讬砖 讘讛谉 谞砖讬讗转 讻驻讬诐, 诪谞讞讛 讜谞注讬诇讛 鈥� 讗讬谉 讘讛谉 谞砖讬讗转 讻驻讬诐. 专' 讬讜住讬 讗讜诪专: 谞注讬诇讛 讬砖 讘讛 谞砖讬讗转 讻驻讬诐, 诪谞讞讛 讗讬谉 讘讛 谞砖讬讗转 讻驻讬诐. 注讚 讻讗谉 诇砖讜谉 讛讘专讬讬转讗.


讜砖讜讗诇讬诐: 讘诪讗讬 拽诪讬驻诇讙讬 [讘诪讛 讛诐 讞诇讜拽讬诐], 诪讛讜 讟注诐 讛诪讞诇讜拽转? 专' 诪讗讬专 住讘专: 讻诇 讬讜诪讗 讟注诪讗 诪讗讬 诇讗 驻专砖讬 讻讛谞讬 讬讚讬讬讛讜 讘诪谞讞转讗 [讘讻诇 讬讜诐 诪讛 讟注诐 讗讬谉 讛讻讛谞讬诐 驻讜专砖讬诐 讗转 讬讚讬讛诐 讘诪谞讞讛] 诇讘专讱 讗转 讛注诐 鈥� 诪砖讜诐 砖讻专讜转, 砖讛专讬 转驻讬诇转 讛诪谞讞讛 诪转驻诇诇讬诐 讗谞砖讬诐 诇讗讞专 住注讜讚转 讛爪讛专讬诐 讜驻注诪讬诐 砖讛诐 诪砖转讻专讬诐 讜讗住讜专 诇砖讬讻讜专 诇讘专讱, 讗讘诇 讛讗讬讚谞讗 诇讬讻讗 [注讻砖讬讜, 讘讬讜诐 转注谞讬转 讗讬谉] 砖讻专讜转 讜诇讻谉 讬讻讜诇讬诐 诇讘专讱 讙诐 讘诪谞讞讛.


讜讗讬诇讜 专' 讬讛讜讚讛 住讘专: 砖讞专讬转 讜诪讜住祝 讚讻诇 讬讜诪讗 [砖讘讻诇 讬讜诐] 诪讬诪讜转 讛砖谞讛 诇讗 砖讻讬讞 [诪爪讜讬讛] 讘讛诐 砖讻专讜转 鈥� 诇讗 讙讝专讜 讘讛讜 专讘谞谉 [讘讛诐 讞讻诪讬诐] 讙诐 讘讬讜诐 讛转注谞讬转, 讜讗讬诇讜 诪谞讞讛 讜谞注讬诇讛 讚讻诇 讬讜诪讗 砖讻讬讞讗 [砖讘讻诇 讬讜诐 诪爪讜讬讛] 砖讻专讜转 讘砖注讛 讝讜 鈥� 讙讝专讜 讘讛讜 专讘谞谉 [讘讛诐 讞讻诪讬诐] 讙诐 讘转注谞讬转, 讗祝 注诇 驻讬 砖讗讬谉 砖讻专讜转 诪爪讜讬讛 讘讛 讗祝 讘砖注讛 讝讜.


讜讗讬诇讜 专' 讬讜住讬 住讘专: 诪谞讞讛 讚讗讬转讛 讘讻诇 讬讜诪讗 [砖讬砖谞讛, 诪爪讜讬讛 讘讻诇 讬讜诐] 讘讬谉 讘讬讜诐 转注谞讬转 讘讬谉 讘讬讜诐 讗讞专 讙讝专讜 讘讛 专讘谞谉 [讞讻诪讬诐] 砖诇讗 讬砖讗讜 讻驻讬讛诐 讗祝 讘诪谞讞讛 讘转注谞讬转, 讙讝讬专讛 诪砖讜诐 讬讜诐 讗讞专, 谞注讬诇讛 讚诇讬转讛 讘讻诇 讬讜诪讗 [砖讗讬谞讛 诪爪讜讬讛 讘讻诇 讬讜诐], 诇讗 讙讝专讜 讘讛 专讘谞谉 [讞讻诪讬诐], 砖讻讬讜谉 砖转驻讬诇讛 讬转讬专讛 讝讜 讛讬讗 专拽 讘转注谞讬转 鈥� 诇讗 讬讘讜讗讜 诇讛讞诇讬祝 讗讜转讛 讘转驻讬诇转 诪谞讞讛 专讙讬诇讛.


讗诪专 专讘 讬讛讜讚讛 讗诪专 专讘: 讛诇讻讛 讻专' 诪讗讬专. 讜专' 讬讜讞谞谉 讗诪专: 谞讛讙讜 讛注诐 讻专' 诪讗讬专. 讜专讘讗 讗诪专: 诪谞讛讙 讻专' 诪讗讬专. 讜诪住讘讬专讬诐 诪讛 讛讛讘讚诇 讘讬谉 驻住拽讬 讛诇讻讛 讗诇讛.


诪讗谉 讚讗诪专 [诪讬 砖讗讜诪专] 讻讬 讛诇讻讛 讻专' 诪讗讬专 鈥�/b> 讻讜讜谞转讜: 讚专砖讬谞谉 诇讛 讘驻讬专拽讗 [讚讜专砖讬诐 讗谞讜 讛诇讻讛 讝讜 讘讚专砖讛 驻讜诪讘讬转 讘讬讜诐 讛砖讘转] 诇讛讜讚讬注 诇讻讜诇 讗转 讛讛诇讻讛. 诪讗谉 讚讗诪专 [诪讬 砖讗讜诪专] 诪谞讛讙 讻专' 诪讗讬专, 讻讜讜谞转讜: 诪讬讚专砖 诇讗 讚专砖讬谞谉 [诇讚专讜砖 讘爪讬讘讜专 诇注砖讜转 讻谉 讗讬谉 讗谞讜 讚讜专砖讬诐] 讗讘诇 讗讜专讜讬讬 诪讜专讬谞谉 [诇讛讜专讜转, 诪讜专讬诐 讗谞讜] 诇诪讬 砖讘讗 诇砖讗讜诇, 砖讻讱 注诇讬讜 诇注砖讜转. 讜诪讗谉 讚讗诪专 [讜诪讬 砖讗讜诪专] 专拽 谞讛讙讜 讛注诐, 讻讜讜谞转讜: 讗讜专讜讬讬 诇讗 诪讜专讬谞谉 [讗讬谉 讗谞讜 诪讜专讬诐] 诇注砖讜转 讻谉, 讜讗讬 注讘讬讚 [讜讗诐 注砖讛] 鈥�/span> 注讘讬讚 [注砖讛], 讜诇讗 诪讛讚专讬谞谉 诇讬讛 [讜讗讬谉 讗谞讞谞讜 诪讞讝讬专讬诐 讗讜转讜].


讜专讘 谞讞诪谉 讗诪专: 讛诇讻讛 讻专' 讬讜住讬. 讜诪住讻诪讬诐: 讜讛诇讻讛 讻专' 讬讜住讬. 讜砖讜讗诇讬诐: 讗诐 讻谉, 讜讛讗讬讚谞讗 诪讗讬 讟注诪讗 驻专砖讬 讻讛谞讬 讬讚讬讬讛讜 讘诪谞讞转讗 讚转注谞讬转讗 [讜讘讝诪谉 讛讝讛 诪讛 讟注诐 驻讜专砖讬诐 讻讛谞讬诐 讬讚讬讛诐 讘诪谞讞讛 砖诇 转注谞讬转]? 讜诪砖讬讘讬诐: 讻讬讜谉 砖讘住诪讜讱 诇砖拽讬注转 讛讞诪讛 拽讗 驻专砖讬 [驻讜专砖讬诐 讗转 讻驻讬讛诐] 鈥� 讻转驻讬诇转 谞注讬诇讛 讚诪讬讗 [讛讬讗 谞讞砖讘转] 讜诇讗 讙讝专讜 讘讛.


讙 诪转讜讱 讛讚讬讜谉 注讜诇讛 讻讬 讚讻讜诇讬 注诇诪讗 诪讬讛转 [诇讚注转 讛讻诇 注诇 讻诇 驻谞讬诐] 砖讻讜专 讗住讜专 讘谞砖讬讗转 讻驻讬诐, 砖讛专讬 谞讞诇拽讜 专拽 讘驻专讟讬诐 诇注谞讬谉 讝讛, 讜砖讜讗诇讬诐: 诪谞讛谞讬 诪讬诇讬 [诪谞讬讬谉 讚讘专讬诐 讗诇讛]? 讗诪专 专' 讬讛讜砖注 讘谉 诇讜讬 诪砖讜诐 (诪砖诪讜 砖诇) 讘专 拽驻专讗: 诇诪讛 谞住诪讻讛 驻专砖转 讻讛谉 诪讘专讱 (讘诪讚讘专 讜, 讻讘-讻讝) 诇驻专砖转 谞讝讬专 (讘诪讚讘专 讜, 讗-讻讗)? 诇讜诪专: 诪讛 谞讝讬专 讗住讜专 讘讬讬谉, 讗祝 讻讛谉 诪讘专讱 讗住讜专 讘讬讬谉.


诪转拽讬祝 诇讛 [诪拽砖讛 注诇 讻讱] 讗讘讜讛 [讗讘讬讜] 砖诇 专' 讝讬专讗 讜讗诪专讬 诇讛 [讜讬砖 讗讜诪专讬诐] 砖讛诪拽砖讛 讛讬讛 讗讜砖注讬讗 讘专 讝讘讚讗: 讗诐 讗诪谞诐 诪砖讜讜讬诐 讗转 讛讚讬谞讬诐, 讗诐 讻谉 讗诪讜专 讗祝, 讗讬 [讗讜] 诪讛 谞讝讬专 讗住讜专 讘讞专爪谉 注谞讘讬诐, 砖讛专讬 讗住讜专 讛讜讗 讘讻诇 诪讛 砖讬讜爪讗 诪谉 讛讙驻谉 讜诇讗 专拽 讘讬讬谉 鈥� 讗祝 讻讛谉 诪讘专讱 讗住讜专 讘讞专爪谉, 讜讘讜讚讗讬 诇讗 谞讗住专 讛诪讘专讱 讘讻讱! 讗诇讗 讗诪专 专' 讬爪讞拽: 讗诪专 拽专讗 [讛讻转讜讘]: "诇砖专转讜 讜诇讘专讱 讘砖诪讜" (讚讘专讬诐 讬, 讞), 诪讛 讻讛谉 诪砖专转 讘注讘讜讚转 讛诪拽讚砖 诪讜转专 讘讞专爪谉 鈥� 讗祝 讻讛谉 诪讘专讱 诪讜转专 讘讞专爪谉.

